stanford-oval/wikipedia huggingface dataset:
Forssan seurakunta

| Forssan seurakunta |
| --- | --- |

 tunnus :  sijainti 
 Forssan kirkko
Tunnustuskunta:  evankelis-luterilainen
Hiippakunta:  Tampereen hiippakunta
Rovastikunta:  Tammelan rovastikunta
Pääkirkko:  Forssan kirkko
Perustettu:  1922
Jäsenmäärä:  11 497 (elokuu 2024)
– Osuus asukkaista:  n. 69,9 %
Kirkollisvero:  1,40 %
Kirkkoherra:  Esa Löytömäki
Sivusto
Infobox OKNimi-testi OK: 
Forssan seurakunta on Suomen evankelis-luterilaisen kirkon seurakunta Kanta-Hämeessä, Forssan kaupungissa. Seurakunta kuuluu Tampereen hiippakunnassa Tammelan rovastikuntaan. Kirkkoherrana toimii Esa Löytömäki.
Vuoden 2024 elokuussa Forssan seurakunnassa oli 11 497 jäsentä, mikä vastasi noin 69,9 prosenttia Forssan kaupungin väestöstä. Jäsenmäärä on ollut laskussa koko 2000-luvun: vuoden 2000 lopussa jäseniä oli 16 331, vuoden 2010 lopussa 14 890 ja vuoden 2020 lopussa 12 490.
Forssan seurakunnan perustamisesta tehtiin päätös vuonna 1901, mutta se toteutui vasta vuonna 1922, sen jälkeen kun Forssa edellisenä vuonna oli muodostettu kauppalaksi. Siihen tulivat kuulumaan Forssan tehdasyhdyskunta sekä muutamat ennestään Tammelan seurakuntaan kuuluneet kylät.
Focus (Jan Akkermanin ja Thijs van Leerin albumi)

| Focus Focus |
| --- | --- | --- |

Studioalbumin tiedot
 Julkaistu: 1985
 Tyylilaji: progressiivinen rock, elektroninen rock, instrumentaalirock
 Kesto: 59.25
 Levy-yhtiö: Vertigo
Focusin muut julkaisut
| Focus con Proby 1978 | Focus 1985 | Live at the BBC 1996 |
Focus on Jan Akkermanin ja Thijs van Leerin vuonna 1985 julkaisema albumi.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Russian Roulette | Thijs van Leer | 5.54 |  |  |  |  |  |  |
| 2. | King Kong | Jan Akkerman | 3.55 |  |  |  |  |  |  |
| 3. | Le Tango | Thijs van Leer/Rosalie van Leer | 4.55 |  |  |  |  |  |  |
| 4. | Indian Summer | Jan Akkerman | 5.50 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 5. | Beethoven's Revenge | Jan Akkerman | 10.47 |  |  |  |  |  |  |
| 6. | Olé Judy | Thijs van Leer | 3.52 |  |  |  |  |  |  |
| 7. | Who's Calling? | Thijs van Leer/Jan Akkerman | 7.30 |  |  |  |  |  |  |
Uhkola

| Uhkola |
| --- | --- |
Kaupunki:  Riihimäki
Kaupunginosa nro:  15.
Väkiluku:  1 012 (2015)
Osa-alueet:  Reeni
Postinumero(t):  11130
Lähialueet:  Peltosaari, Taipale, Koivuranta, Pohjankorpi, Vahteristo
Uhkolan kioski.
Uhkola on kaupunginosa Riihimäellä. Kaupunginosa asemakaavoitettiin 1955. Asukasluku oli vuonna 2015 noin 1 012. Alue on yksinomaan omakoti- ja rivitaloaluetta. Alueella toimii myös Jukolan monitoimitalo. Erkyläntien ja Uhkolankadun risteyksen tuntumassa toimii Uhkolan kioski. Kioskin takaa alkaa Vahteriston ulkoilureitti Uhkolansuon ja Vahteriston luonnonsuojelualueen kautta Suonummen majalle.
Twilight (Blue Systemin albumi)

| Twilight Blue System |
| --- | --- | --- |

Studioalbumin tiedot
 Äänitetty : 1989
 Julkaistu: 1989
 Tuottaja(t): Dieter Bohlen
 Tyylilaji: Synthpop
 Kesto: 34.58
 Levy-yhtiö: BMG
Muut kannet
   Albumin takakansi.
Blue Systemin muut julkaisut
| Body Heat 1988 | Twilight 1989 | Obsession 1990 |
Twilight on Blue Systemin vuonna 1989 julkaistu albumi. Sen tunnetuin kappale on ”Magic Symphony”. Albumi lukeutuu Blue Systemin musiikilliseen parhaimmistoon, ja se olikin korkeimmillaan Saksan listoilla sijalla 11.
”Save Me” poikkeaa tyylillisesti albumin muista kappaleista.
”Madonna Blue” puolestaan muistuttaa huomattavasti Blue Systemin ensimmäistä singleä, Sorry Little Sarahia, ja kappale jatkaakin edeltäjänsä samba-tyylistä linjaa.
Muu albumin musiikki koostuu perinteisistä tarttuvista ja tunnelmallisista disco- tai popkappaleista.
Kappaleet

”Magic Symphony” ― 3:39
”Love Me on the Rocks” ― 3:29
”Save Me” ― 3:49
”Nobody Makes Me Crazy (Like You Do)” ― 3:29
”Madonna Blue” ― 3:41
”Call Me Dr. Love (A New Dimension)” ― 3:22
”Little Jeannie” ― 3:31
”Carry Me Oh Carrie” ― 3:16
”Big Yellow Taxi” ― 3:22
”Everything I Own” ― 3:15
Focke-Wulf Ta 183

| Focke-Wulf Ta 183 "Huckbein" |
| --- | --- |
 Ta 183:n pienoismalli
Tyyppi:  hävittäjä
Alkuperämaa:   Saksa
Valmistaja:   Focke-Wulf
Ensilento:  jäi prototyyppiasteelle
Tila:  Ei käytössä
Pääkäyttäjät:  Luftwaffe
Valmistusmäärä:  16 prototyyppiä rakennettiin 
Focke-Wulf Ta-183 Huckebein oli saksalainen toisen maailmansodan aikainen suihkuhävittäjä, joka oli tarkoitettu Messerschmitt Me 262:n seuraajaksi.
Koneen suunnittelu alkoi jo vuonna 1942, mutta vasta 28. helmikuuta 1945 Luftwaffen johto valitsi Ta 183:n kehitettäväksi tuotantomalliksi. Konetta rakennettiin 16 prototyyppiä ja ensilennon piti tapahtua toukokuussa 1945, mutta brittijoukot valtasivat Focke-Wulfin tehtaat 8. huhtikuuta 1945.[lähde? ]
Aiheesta muualla

Focke-Wulf Ta 183
Tyko Hagman

Tyko Crispinus Hagman (25. lokakuuta 1849 Kälviä – 27. toukokuuta 1914 Kangasala) oli suomalainen toimittaja ja kirjailija. Häntä pidetään suomalaisen tieteiskirjallisuuden uranuurtajana sillä hän julkaisi 1880-luvulla pari Jules Verneltä vaikutteita saanutta tieteiskertomusta Matkustus Kuuhun ja Lassi Laurinpojan lentokone. Hagman käytti myös nimimerkkejä Tyyko Lehtirikko, Tyyko Utanblad ja T-o.
Hagmanin vanhemmat olivat Kälviän nimismies Nils Johan Erik Hagman ja Sofia Margareta Hagman. Hänen sisariaan olivat suomalaisen naisasialiikkeen pioneeri Lucina Hagman ja Suomen ensimmäisen kansanopiston perustaja Sofia Hagman. Tyko Hagman pääsi ylioppilaaksi 1869 Vaasan lukiosta. Valmistuttuaan filosofian kandidaatiksi 1879 Hagman toimi opettajana ja lehtimiehenä eri puolilla Suomea. Hän oli Viipurin suomalaisen reaalikoulun saksan- ja ruotsinkielen opettaja 1881–1887, Savonlinnan lyseon historian ja kielten opettaja 1888–1889 ja sisarensa perustaman Kangasalan kansanopiston historian opettaja 1890–1893. Viipurissa asuessaan hän oli päätoimittajana Ilmarinen ja Wiipurin Sanomat -lehdissä 1884–1885. Myöhemmin hän oli Uuden Suomettaren ulkomaanosaston toimittajana, Karjalattaren toimittajana 1894–1897 ja vuonna 1901 lakkautetun Hämäläisen toimittajana 1898–1901. Hän julkaisi myös Koulutoveri-nimistä lehteä Hämeenlinnassa.
Hagman oli ensimmäinen Mark Twainin Huckleberry Finnin seikkailujen suomentaja. Suomennos ilmestyi 1904 nimellä Huckleberry Finnin (Tom Sawyerin toverin) seikkailut. Hän suomensi lisäksi Twainin teokset Prinssi ja kerjäläispoika (1908) Tom Sawyer ilmailija (1909)
Tyko Hagman avioitui 1881 Amalia Karolina Lindströmin kanssa, joka kuoli 1889. Perheessä oli kolme lasta, jotka siirtyivät Hagmanin vaimon kuoltua hänen sisartensa kasvatettaviksi.
Teokset

Satuja ja runoja lapsille. Lagerspetz, Viipuri 1882
Pörrö Pekka: opettavainen kuvakirja lapsille, runot rakennellut Tyko Hagman. Clouberg, Viipuri 1886
Uusia satuja ja runoja lapsille, pienille ja suurille. G. W. Edlund 1887
Uusimpia satuja ja runoja lapsille, nuorille ja vanhoille. WSOY 1889
Satuja ja runoja lapsille. Otava 1891
Amerika, sen löytö, valloitus ja kehitys. WSOY 1892
Kristofer Kolumbus ja Amerikan löytö: pieni kuvallinen kertomus nuorisolle. Clouberg, Viipuri 1892
Lasten eläin-kuvia 1–2: runosanat Tyko Hagman’ilta. Clouberg, Viipuri 1892
Mexikon valloitus: kappale Amerikan historiaa. WSOY 1892
Pienokaisten Vapun-päivä, värssyt viserrellyt Tyko Hagman. Clouberg, Viipuri 1892
Kuvia ja huvia, riimit Tyko Hagman’ilta. Clouberg, Viipuri 1896
Kunnallis-historiallinen kertomus Hämeenlinnan kaupungista: kaupungin valtuuston päätöksen mukaan toimitettu. Hämäläinen, Hämeenlinna 1900
Alankomaiden vapaussodasta: kirjanen kansalle , toimittanut Tyykö Lehtirikko. 1903
Om Nederländernas frihetskamp: en skrift för folket, nimimerkki: Tyykö Utanblad. Kansinimeke: Nederländernas frihetskamp, Minerva (jakelija), 1903
Helleenien taistelu Persiaa vastaan: kuvaus maailman-historiasta. Otava 1905
Ihminen ja eläin: tositarinoita elämäni tien varrelta kasvavalle nuorisolle. Otava 1905
Elämäni lapsuus: muistelmia Kälviältä ja Kokkolan koulusta. WSOY 1911 (näköispainos: Lucina Hagmanin Marttakodin kannatusyhdistys, 1983)
Keltanokkana Kyrössä: väitöskirja kultaisille keltanokille jonka tiedekuntain luvatta heidän tarkastettavakseen esittää Tyko Hagman. Isak Julin, Tampere 1911
The Antisuffragette, eller man och kvinna enligt det Hegelianska systemet. – Ett tolkningsförsök. Isak Julin, Tammerfors 1913
Mrs Pankhurst och världskriget. Tammerfors 1913
Aiheesta muualla

Vapaasti ladattavia Tyko Hagmanin e-kirjoja Projekti Lönnrotilta sekä Project Gutenbergiltä
Suomen kirjailijat tietokanta (Arkistoitu – Internet Archive)
Jukka Parkkinen: Tyko Hagman, lehtimies ja scifikirjailija
Matkustus Kuuhun -novelli Pois työpöydältä -blogissa
František Gregor

| Mitalit> Maa:  Tšekkoslovakia.Miesten jääkiekko. Olympialaiset  | Mitalit> Maa:  Tšekkoslovakia.Miesten jääkiekko. Olympialaiset  | Mitalit> Maa:  Tšekkoslovakia.Miesten jääkiekko. Olympialaiset  | Maa:  Tšekkoslovakia> Miesten jääkiekko. |
| --- | --- | --- | --- |
|  Pronssia | Innsbruck 1964 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 1961 | jääkiekko |  |
|  Pronssia | Ruotsi 1963 | jääkiekko |  |
|  Pronssia | Innsbruck 1964 | jääkiekko |  |
| EM-kilpailut  | EM-kilpailut  | EM-kilpailut  |  |
|  Kultaa | Sveitsi 1961 | jääkiekko |  |
|  Pronssia | Ruotsi 1963 | jääkiekko |  |
|  Pronssia | Innsbruck 1964 | jääkiekko |  |
František Gregor (8. joulukuuta 1938 Bratislava – 10. maaliskuuta 2013) oli Tšekkoslovakiaa edustanut jääkiekkoilija, olympiamitalisti ja Euroopan mestari.
Gregor voitti Tšekkoslovakian jääkiekkomaajoukkueessa olympiapronssia Innsbruckista 1964 sekä kolme MM- ja kolme EM-mitalia, joukossa Euroopan mestaruus vuodelta 1961.
Gregor kuoli 10. maaliskuuta 2013, 74-vuotiaana.
FTP

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
FTP (lyhenne sanoista File Transfer Protocol) on TCP-protokollaa käyttävä tiedostonsiirtomenetelmä kahden tietokoneen välille. FTP-yhteys toimii asiakas-palvelin -periaatteella. Yleensä asiakas (client) ottaa yhteyttä palvelimeen (host tai server), joka tarjoaa FTP-palvelun.
Historiaa

Vuonna 1971 MIT-yliopiston paikallisissa koneissa ryhdyttiin koekäyttämään FTP:n kaltaista tiedostonsiirtoprotokollaa. Varsinainen termi FTP syntyi vuonna 1972, kun se määriteltiin Yhdysvaltain puolustusministeriön verkon ARPANETin (Advanced Research Projects Agency NETwork) tiedostonsiirtoprotokollaksi. Päätavoitteiksi asetettiin luotettava ja tehokas tiedostojen siirto. FTP:n määrittely on muuttunut hieman vuosien mittaan ja sen ominaisuuksiin on lisätty muun muassa virheenkorjaus. FTP:n määrittely ja sisältö on pysynyt lähes samanlaisena 80-luvun puolivälistä tähän päivään saakka.
Palvelin

FTP-palvelin voi toimia kahdessa eri tilassa, passiivisessa tai aktiivisessa. Oleelliset erot tilojen välillä on siirtoyhteyden muodostamistavassa. Aktiivinen palvelin avaa itse yhteyden asiakkaaseen ja aloittaa tiedonsiirron, kun taas passiivinen valmistautuu siirtämään tietoa, mutta odottaa että asiakas avaa tiedonsiirtoyhteyden.
FTP-protokolla

FTP-protokolla mahdollistaa tiedostojen siirron kahden koneen välillä käyttöjärjestelmästä riippumatta.
Tavallinen FTP-yhteys koostuu Telnet-protokollaa käyttävästä kontrolliyhteydestä ja binääri- tai ASCII-muotoisesta tiedostonsiirtoyhteydestä, jossa varsinainen siirto tapahtuu.
FTP:n tavoitteet ovat:
Helpottaa tiedostojen siirtämistä ja jakamista
Peittää tallennusjärjestelmien väliset erot käyttäjältä
Siirtää dataa tehokkaasti ja luotettavasti.
Haittapuolia:
Salasanat ja siirrettävät tiedot lähetetään salaamattomina. Kehittyneet FTP-palvelin- ja asiakasohjelmistot osaavat hyödyntää SSL- tai TLS-salausta kontrolliyhteydessä ja siirtoyhteydessä.
Tiedonsiirtoyhteyden avaaminen palomuurien ja IP-osoitemuunnoksien kautta kulkevan reitin yli on ongelmallista.
Standardointi

FTP määritellään RFC-dokumentissa:
RFC 959 - File Transfer Protocol (FTP)
Tavanomainen TCP-portti FTP-palvelulle on 21, jota käytetään yhteyden hallintaan. Varsinainen siirrettävä data siirretään portin 20 kautta.
Aiheesta muualla

Kuvia tai muita tiedostoja aiheesta FTP Wikimedia Commonsissa
František Janda-Suk

| Mitalit | Mitalit | Mitalit |  |
| --- | --- | --- | --- |
|  František Janda-Suk |  František Janda-Suk |  František Janda-Suk |  |
Miesten yleisurheilu
Maa:   Böömi
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 1900 | Kiekonheitto |  |
František Janda-Suk (25. maaliskuuta 1878 Postřižín – 23. kesäkuuta 1955 Praha) oli tšekkoslovakialainen yleisurheilija ja olympiamitalisti, joka edusti aiemmin urallaan Böömiä. Hänen seuransa oli Slavia Praha.
Janda-Suk osallistui olympialaisiin ensimmäistä kertaa Pariisissa 1900, jolloin hän edusti Böömiä ja voitti hopeaa kiekonheitosta tuloksellaan 35,14 metriä. Hän kilpaili olympialaisissa seuraavan kerran Tukholmassa 1912, jolloin hän oli kuulantyönnössä viidestoista 11,15 metriä pitkällä työnnöllään ja sijoittui kiekonheitossa seitsemänneksitoista heitettyään 38,31 metriä. Janda-Suk kilpaili Pariisin olympialaisissa 1924 Tšekkoslovakian väreissä jo 46 vuoden iässä ja toimi kisojen avajaisissa maansa lipunkantajana. Hän oli kisoissa kiekonheiton 29. eli kolmanneksi viimeinen tuloksen (34,08 m) saanut.
Janda-Sukin ennätys kiekonheitossa oli 42,45 metriä vuodelta 1909 ja kuulantyönnössä 12,15 metriä vuodelta 1911.
Tromøyn kirkko

| Tromøyn kirkko Tromøy kirke |
| --- | --- |

Sijainti:  Arendal, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1100-luku
Materiaali:  kivi, puu
Istumapaikkoja:  290
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tromøyn kirkko (norj. Tromøy kirke) on Arendalin kunnassa Agderin läänissä Norjassa sijaitseva kivinen pitkäkirkko 1100-luvulta.
Aiheesta muualla

Kuvia tai muita tiedostoja aiheesta Tromøyn kirkko Wikimedia Commonsissa
Tomáš Kopecký

| Tomáš Kopecký |
| --- | --- |

Henkilötiedot
Syntynyt: 5. helmikuuta 1982 (ikä 42) Ilava, Tšekkoslovakia
Kansalaisuus:   Slovakia
Jääkiekkoilija
Pelipaikka:  laitahyökkääjä
Maila:  vasen
Pituus:  191 cm
Paino:  91 kg
Pelaajaura
Pääsarjaura:  1999–2016
Seurat:  HK Dukla Trenčín (SloEL) Cincinnati Mighty Ducks (AHL), Grand Rapids Griffins (AHL), Detroit Red Wings (NHL) Chicago Blackhawks (NHL)   Florida Panthers (NHL)   HC Oceláři Třinec (ČEL)   HC Slovan Bratislava (KHL)
NHL-varaus:  38. varaus, 2000 Detroit Red Wings
| Stanley Cup  |
| --- | --- | --- |
|  | Detroit Red Wings | 2008  |
|  | Chicago Blackhawks | 2010  |
Kopecký Red Wingsin paidassa.
Tomáš Kopecký (s.	5. helmikuuta 1982 Ilava, Tšekkoslovakia) on slovakialainen jääkiekkoilija, joka pelasi pääosin laitahyökkääjänä. Hän pelasi urallansa 578 NHL:n runkosarjaottelua Detroit Red Wingsissä, Chicago Blackhawksissa ja Florida Panthersissa. Hän voitti Stanley Cupin 2008 ja 2010. Euroopassa hän pelasi kotimaassaan kotimaansa ja Tšekin pääsarjoissa sekä KHL:ssä. Slovakian maajoukkuetta hän edusti kolmessa MM-turnauksessa ja kaksissa olympilaisissa. Kopecký oli voittamassa MM-hopeaa MM-kilpailuissa 2012.
Ura > Seuraura > Uran alku Slovakiassa

Kopecký on HK Dukla Trenčínin kasvatti. Hän pelasi seuran alle 18- ja 20-vuotiaissa junioreissa viidellä kaudella. Kaudella 1999–2000 hän pelasi Slovakian Extraliigassa 52 ottelua tehopistein 3+4=7. Kopecký herätti kiinnostusta rapakon takana ja Detroit Red Wings varasi hänet toisella kierroksella 38. pelaajana vuoden 2000 NHL:n varaustilaisuudessa. Kaudeksi 2000–2001 Kopecký siirtyi WHL-juniorisarjan Lethbridge Hurricanesiin. Hän pelasi Lethbridgessä myös seuraavan kauden ja pelasi kauden aikana myös AHL-otteluita Cincinnati Mighty Ducksissa.
Ura > Seuraura > Detroit Red Wings (2002–2009)

Kopecký siirtyi kaudeksi 2002–2003 Detroit Red Wingsin organisaatioon, mutta pelasi koko kauden AHL:ssä Grand Rapids Griffinsissä. Hän teki kaudella tehopisteet 17+21=38. Kahdella seuraavalla kaudella Kopecký kärsi loukkaantumisista ja pelasi kummallakin 48 ottelua. Kaudella 2005–2006 hän teki Grand Rapidsissä 77 ottelussa tehopisteet 32+40=72 ja pelasi NHL:ssä ensimmäisen ottelunsa 28. helmikuuta 2006 San Jose Sharksia vastaan.
Kauden 2006–2007 Kopecký aloitti NHL:ssä, mutta hän mursi solisluunsa joulukuussa 2006 pelatussa ottelussa Chicago Blackhawksia vastaan. Hän pelasi kaudella vain 26 runkosarjaottelua ja pudotuspeleissä neljä ottelua. Kopecký teki kaudella Detroitin kanssa kolmivuotisen jatkosopimuksen. Loukkaantumiset jatkuivat myös kaudella 2007–2008, jolloin Kopecký loukkaantui huhtikuussa 2008 Columbus Blue Jacketsia vastaan runkosarjan lopulla. Hän pelasi runkosarjassa 77 ottelua lähinnä nelosketjussa tehopistein 5+7=12. Kopecký ei pelannut pudotuspeleissä, joiden päätteeksi Detroit voitti Stanley Cupin. Hänet luetaan Stanley Cup -voittajaksi, sillä hän pelasi riittävästi runkosarjassa (vähintään 41 ottelua).
Kopecký pelasi Detroitissa vielä kauden 2008–2009, jolloin hän teki 79 ottelussa tehopisteet 6+13=19 ja eteni jälleen Stanley Cup -finaaleihin, jotka Detroit kuitenkin hävisi Pittsburgh Penguinsille otteluvoitoin 3–4.
Ura > Seuraura > Chicago Blackhawks (2009–2011)

Heinäkuussa 2009 Kopecký siirtyi vapaana agenttina maanmiehensä Marián Hossan kanssa kaksivuotisella pelaajasopimuksella Chicago Blackhawksiin. Kopeckýn sopimuksen arvo oli 1,25 miljoonaa dollaria kaudessa. Hän teki kaudella 74 ottelussa tehopisteet 10+11=21. Kopecký ei ollut Blackhawksin kokoonpanossa pudotuspelien alussa, mutta pääsi mukaan kolmos- ja neloskenttään ottelusarjassa Vancouver Canucksia vastaan. Chicago eteni Stanley Cup -finaaleihin, joissa Kopeckýn edustama joukkue pelasi kolmatta kertaa peräkkäin. Kopecký teki voittomaalin ensimmäisessä loppuottelussa Philadelphia Flyersia vastaan korvatessaan loukkaantuneen Andrew Laddin. Vaikka Ladd palasi kokoonpanoon, joukkueen päävalmentaja Joel Quenneville piti Kopeckýn mukana kaikissa loppuottelusarjan otteluissa. Chicago voitti Stanley Cupin ja Kopecký teki pudotuspeleissä kuusi tehopistettä 17 ottelussa.
Kaudella 2010–2011 Kopeckýn vastuu hyökkäyspäässä kasvoi ja hän teki 81 runkosarjaottelussa uransa ennätyspisteet 15+27=42. Hän loukkaantui pudotuspelien ensimmäisen kierroksen avausottelussa Vancouver Canucksia vastaan, eikä enää pelannut loppukaudella.
Ura > Seuraura > Florida Panthers (2011–2015)

Kopeckýn sopimus Chicagon kanssa oli päättymässä heinäkuun 2011 alussa. Chicago myi Kopeckýn pelaajaoikeudet 27. kesäkuuta 2011 Florida Panthersiin, josta se sai vaihdossa seitsemännen kierroksen varausvuoron. Kaksi vuorokautta myöhemmin Kopecký teki Floridan kanssa nelivuotisen pelaajasopimuksen, joka oli arvoltaan noin 12 miljoonaa dollaria.
Kopecký teki ensimmäisellä kaudellaan Panthersissa 32 pistettä runkosarjassa, mutta pudotuspeleissä pisteitä kertyi vain 1. Kausi 2012–2013 alkoi työsululla, ja Kopecký lähti lokakuussa pelaamaan työsulun ajaksi kotimaansa Dukla Trenčíniin. Kopecký pelasi Panthersiin palattuaan 47 ottelua ja teki niissä 27 pistettä. Kopeckýn pistemäärä ja peliaika tippui selvästi seuraavien kahden kauden aikana. Työsulkukaudella hän pelasi vielä melkein 18 minuuttia ottelua kohden, mutta kaudella 2014–2015 enää noin 13 minuuttia. Kopecký teki kausien 2013–2014 ja 2014–2015 aikana yhteensä 20 pistettä 113 pelaamassaan ottelussa.
Ura > Seuraura > Euroopassa (2015–2017)

Kopecký yritti vielä kaudeksi 2015–2016 saada NHL-sopimusta, ja hän käväisi koeajalla entisen seuransa Chicago Blackhawksin harjoitusleirillä. Hänelle ei kuitenkaan tarjottu enää mahdollista NHL:stä, ja hän päätti palata Eurooppaan. Kopecký teki lokakuussa sopimuksen Tšekin pääsrajan HC Oceláři Třinecin kanssa. Třinecissä hän pelasi 38 runkosarja- ja 5 pudotuspeliottelua. Runkosarjassa hän teki 18 pistettä. Kopeckýn sopimus oli alkujaan neljän vuoden mittainen, mutta se purettiin ensimmäisen vuoden jälkeen. Třinec oli ajautunut talousvaikeuksiin, ja seura ehdotti ensin myös Kopeckýn palkan pienentämistä. Lopulta sopimuserimielisyydet kestivät puolisen vuotta, eikä Kopeckýllä ollut vielä kauden 2016–2017 alussa pelata uudessa seurassa.
Kopecký teki lokakuussa 2016 viiden ottelun sopimuksen Slovakian pääsarjan Dukla Trenčínin kanssa tavoitteenaan jatkaa maaottelutauolla ulkomaille. Marraskuussa hän siirtyi KHL-sarjassa pelaavaan slovakialaiseen HC Slovan Bratislavaan. Kopecký pelais Bratislavassa 15 ottelua ja antoi vain yhden maalisyötön. Hänen sopimuksensa purettiin joulukuussa, ja hän päätti tämän jälkeen lopettaa uransa.
Ura > Maajoukkueura

| Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Hopeaa | Suomi 2012 |  |  |
Kopecký edusti Slovakiaa kerran alle 18-vuotiaiden MM-kilpailuissa ja kolmesti peräkkäin nuorten MM-kisoissa vuosina 2000, 2001 ja 2002. Hän oli mukana Vancouverin talviolympialaisissa vuonna 2010, kun Slovakia sijoittui turnauksessa neljänneksi. Kopeckýn ensimmäiset aikuisten MM-kisat olivat vuonna 2012 ja Slovakia saavutti niistä kisoista hopeaa.
Yksityiselämä

Kopecký on naimisissa Marian kanssa ja parilla on kaksi lasta; Jakub (syntynyt helmikuussa 2004) ja Tobias (syntynyt helmikuussa 2009).
Aiheesta muualla

Wikimedia Commonsissa on kuvia tai muita tiedostoja aiheesta .
Finnhits (kirja)

| Finnhits |
| --- | --- |

Kirjailija:  Kari Hotakainen
Kieli:  suomi
Genre:  kaunokirjallisuus
Kustantaja:  WSOY
Julkaistu:  2007
Ulkoasu:  sidottu
Sivumäärä:  104
ISBN:  978-951-0-33317-4
Löydä lisää kirjojaKirjallisuuden teemasivulta
Finnhits on WSOY:n julkaisema Kari Hotakaisen novellikokoelma. Se ilmestyi syksyllä 2007.
Kirja on eräänlainen "elämän soundtrack" ja sisältää lyhyitä tarinoita erilaisten ihmisten elämästä ja taitekohdista. Se julkaistiin myös äänikirjana, jolla on lukijoina laulajia ja näyttelijöitä.
Kirjan kustantaja mainosti kirjaa mm. seuraavasti:
»Finnhits tiivistää kiinteään muotoon elämän voitot ja tappiot ja niiden väliin jäävän harmaan, mutta täyteläisen elämän.»
Äänikirjan lukijat

Niko Ahvonen
Paula Koivuniemi
Marjo Leinonen
Tuomari Nurmio
Lasse Pöysti
Jope Ruonansuu
Kari Tapio
Ritva Valkama
Maija Vilkkumaa
Kari Väänänen
Tähtikielopuu

| Tähtikielopuu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Apiales
Heimo::  Kielopuukasvit Pittosporaceae
Suku::  Kielopuut Pittosporum
Laji::  eugenioides
Kaksiosainen nimi
 Pittosporum eugenioides  A.Cunn. 
Katso myös
   Tähtikielopuu Wikispeciesissä   Tähtikielopuu Commonsissa 
Infobox OKVirheellinen NIMI-arvo: 
Tähtikielopuu (Pittosporum eugenioides) on kielopuukasvien (Pittosporaceae) heimoon, kielopuiden (Pittosporum) sukuun kuuluva kasvilaji.
Tähtikielopuu on ainavihanta ja runsasoksainen puu, jolla on laakea latvus. Tähtikielopuu voi kasvaa 6–13 metriä korkeaksi ja sen rungon halkaisija voi kasvaa suurimmillaan 60 cm:iin.
Tähtikielopuu kasvaa luontaisena Uudessa-Seelannissa, missä sitä kasvaa laajalti alankojen ja vuoristojen metsissä.
Tähtikielopuuta on kerätty paikallisesti luonnosta lääkinnällisiin sekä muihin tarkoituksiin. Lajia on kasvatettu jonkin verran myös koristekasvina.
Aiheesta muualla

Kassu – Kasvien suomenkieliset nimet: Tähtikielopuu (Pittosporum eugenioides)
UniProt: Taxonomy – Pittosporum eugenioides (englanniksi)
Global Biodiversity Information Facility (GBIF): Pittosporum eugenioides (englanniksi)